|  |  |  |  |  |
| --- | --- | --- | --- | --- |
| ПРЕДМЕТ: **Француски језик за 1. разред основне школе** | | | | |
| УЏБЕНИК: **Alex et Zoé 1** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 8** | | ОДЕЉЕЊЕ**:** | | ДАТУМ**:** |
| Наставна тема: | **1. BONJOUR** | | | |
| Наставна јединица: | **Exercice oral** | | | |
| Тип часа: | Систематизација | | | |
| Циљ часа: | Употреба усвојених комуникативних чинова у ситуацијама блиским реалном животу. | | | |
| Очекивани исходи: | На крају часа, ученици ће бити у стању да:  - разумеју и реагују на једноставна упутства и налоге  - разумеју формалне и неформалне поздраве  - именују кућне љубимце  - разумеју и именују бројеве до 10  - разумеју и формулишу једноставне исказе који се односе на представљање: *Tu t’appelles comment? / Je m’appelle…* | | | |
| Међупредметне компетенције: | Комуникација, одговорно учешће у демократском друштву | | | |
| Облик рада: | Фронтални, индивидуални, рад у пару и групи | | | |
| Наставне методе: | Демонстративна, вербална | | | |
| Наставна средства: | Аудио запис концерта „Јесен“ Антонија Вивалдија | | | |
| Корелација са другим предметима: | Грађанско васпитање, математика, свет око нас, музичка уметност | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део:**  (10 минута) | Наставник поздрави ученике на уобичајен начин, а затим их позове да устану и окупе се у слободном делу учионице. Пуштајући музику, говори им да замисле да се налазе у Паризу, испод Ајфелове куле и да се опуштено шетају, не причајући. Даје упутство да, када престане музика, треба да стану наспрам најближег ученика формирајући пар. Уколоко је присутан непаран број ученика, наставник учествује.  Напомена: Постарати се да за овај час део учионице буде слободан, како би ученици могли несметано да се крећу. | | | |
| **Главни део:**  ( 30 минута) | Активност бр.1  Наставник зауставља музику и даје упутство: Поздравите се као другари из вртића! Затим поново пушта музику, ученици шетају, кад искључи музику, формирају се нови парови и наставник даје ново упутство: Представите се! Реците колико имате година!  Активност бр. 2  Парови се и даље формирају на исти начин, како би што више ученика променило саговорника. Наставник објашњава следећу игру. Ученици у пару наизменично говоре „Un, deux, trois“ Затим, уместо броја један изговарају реч CHAT (chat-deux-trois), уместо броја два изговарају реч CHIEN (chat-chien-trois) уместо броја три изговарају реч CROQUETOUT (chat-chien-Croquetout).  Активност бр. 3  Док су ученици учествовали у предходним активностима, наставник је неприметно излепио сличице са животињама и бројевима по учионици. Наставник дели ученике у две групе и упућује их да пронађу сличице. Победник је група која пронађе више сличица и именује их. | | | |
| **Завршни део:**  (5 минута) | Ученици, подељени у две групе певају песму *„Salut, ça va/Bonjour, ça va“* | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |